Il-Prim Ministru Robert Abela żar il-Festival Nazzjonali tal-Ktieb, organizzat mill-Kunsill Nazzjonali tal-Ktieb li qed isir fiċ-Ċentru għall-Fieri u l-Konvenzjonijiet (MFCC) f'Ta' Qali mit-3 sas-7 ta' Novembru. Akkumpanjat miċ-Chairman tal-Kunsill Nazzjonali tal-Ktieb Mark Camilleri, il-Prim Ministru żar diversi esebituri u djar tal-pubblikazzjoni. Matul iż-żjara, il-Prim Ministru kellu l-opportunità li jiltaqa' ma' diversi studenti li awguralhom aktar suċċessi fl-istudji u l-esperjenza edukattiva tagħhom.